Suzume

merupakan sebuah filem anime pengembaraan fantasi yang ditulis dan diarahkan oleh Makoto Shinkai terbitan oleh CoMix Wave Films serta diedarkan oleh Toho. Filem ini menampilkan suara Nanoka Hara dan Hokuto Matsumura, dengan rekaan watak oleh Masayoshi Tanaka, arahan animasi oleh Kenichi Tsuchiya, arahan seni oleh Takumi Tanji, dan muzik oleh Radwimps dan Kazuma Jinnouchi. *Suzume* merupakan kerjasama kali ketiga Shinkai dengan Radwimps dan Tanaka, selepas *[[Your Name]]* (2016) dan Gadis Cuaca (2019), dan diinspirasikan oleh bencana gempa bumi dan tsunami Tōhoku.

Filem ini mengikuti seorang pelajar sekolah tinggi berusia 17 tahun yang bernama Suzume Iwato dan Souta Munakata, yang bekerjasama untuk mencegah bencana alam berturut-turut di seluruh Jepun.
## Barisan pengisi suara

## Tayangan

### Dalam panggung wayang

Di Jepun, *Suzume* mendapat tayangan IMAX awal pada 7 November 2022 untuk penonton yang terpilih melalui undian. Filem ini mula ditayangkan di seluruh negara oleh Toho di 420 panggung wayang di Jepun pada 11 November melalui tayangan biasa dan IMAX. Tayangan tengah malam telah diadakan di 11 panggung wayang di enam bandar di Jepun. Filem ini mendapat tayangan antarabangsa perdana semasa temasya Festival Filem Antarabangsa Berlin ke-73 pada 23 Februari 2023, sekaligus menjadi filem anime pertama yang muncul di festival tersebut sejak *[[Spirited Away]]* pada tahun 2002.

Di Asia, filem ini mula ditayangkan pada 2 Mac 2023, di Hong Kong, Taiwan dan Makau; 8 Mac di Indonesia,, Filipina, dan Korea Selatan; 9 Mac di Malaysia dan Singapura; 10 Mac di Vietnam; 16 Mac di Brunei; 24 Mac di China; 13 April di Thailand; dan 21 April di India. Pengedar filem yang berpusat di Singapura Encore Films mengendalikan pengedaran filem ini di Asia Tenggara, dengan tayangan Filipina dan Thailand diedarkan bersama Warner Bros. Pictures.

Pada bulan Mei 2022, Crunchyroll, Sony Pictures, dan Wild Bunch International mengumumkan bahawa mereka telah memperoleh hak pengedaran global filem ini. Crunchyroll akan mengendali pengedaran filem ini di Amerika Utara dan akan bergabung dengan Sony Pictures Releasing di wilayah di luar Asia di bawah bendera Sony Pictures Releasing International, manakala Sony dan Wild Bunch akan mengedarkan filem ini bersama di Eropah. Satu tayangan khas telah diadakan pada 1 Mac 2023, di BFI Southbank di London, dengan Shinkai sendiri menyertai acara tersebut. Filem ini mendapat tayangan perdana Amerika Utara semasa temasya Festival Filem Kanak-kanak Antarabangsa New York pada 5 Mac. Satu lagi tayangan khas telah diadakan pada 21 April 2023, di Panggung Wayang PVR Cinemas Citi Mall di Mumbai, dengan Shinkai menghadiri acara itu untuk meraikan tayangan perdana filem ini dalam Bahasa Jepun dan alih suara Bahasa Hindi di India. Beliau berinteraksi dengan saluran media bersama peminat luar negara dan menghadiri sesi soal jawab. Beliau juga menyertai satu acara tandatangan bersama Denki Amashima, pengilustrasi adaptasi manga filem ini. Ini merupakan kali kedua kunjungan Shinkai ke India. Sebelum ini, beliau berkunjung ke negara tersebut semasa tayangan perdana filemnya *Gadis Cuaca* pada tahun 2019.

*Suzume* memulakan tayangan umumnya pada 12 April 2023, di Perancis, Malta, dan Switzerland; 13 April di Argentina, Armenia, Australia, Azerbaijan, Bolivia, Brazil, Amerika Tengah, Chile, Denmark, Ecuador, Georgia, Jerman, Yunani, Hungary, Israel, Kazakhstan, Kyrgyzstan, Mexico, Belanda, New Zealand, Peru, Slovakia, Tajikistan, Turki, Uruguay, Uzbekistan dan Venezuela; 14 April di Austria, Belgium, Kanada, Estonia, Gibraltar, Ireland, Kenya, Latvia, Lithuania, Luxembourg, Norway, Afrika Selatan, Sepanyol, Sweden, United Kingdom, dan Amerika Syarikat; 20 April di Colombia dan Portugal; 21 April di Bulgaria, Finland, Poland, dan Romania; 27 April di Itali, Kuwait, Qatar, Arab Saudi, dan Emiriah Arab Bersatu; 30 April di Iceland; May 25 in Croatia, Serbia, Bosnia dan Herzegovina, Kosovo, Macedonia Utara dan Albania; dan 26 Mei di Republik Czech dan Madagaskar.

Di Australia, Kanada, Ireland, New Zealand, United Kingdom dan Amerika Syarikat, versi alih suara Bahasa Inggeris telah ditayangkan bersama dengan versi asal Bahasa Jepun filem ini.

### Media rumah
*Suzume* telah dikeluarkan dalam Blu-ray dan DVD di Jepun pada 20 September 2023, dan termasuk sari kata Bahasa Inggeris dan Bahasa Cina. Edisi pengumpul menampilkan Blu-ray HD Ultra 4K dan kandungan tambahan seperti komentari audio, dokumentari di sebalik tabir, animatik filem, dan temu ramah dengan barisan pelakon dan ahli staf. Crunchyroll mula menstrimkan filem ini pada 16 November 2023 di seluruh dunia kecuali kawasan Asia Dan Perancis.

## Sambutan
### Kutipan panggung
*Suzume* telah memperoleh lebih $323.3 juta di seluruh dunia, termasuk ¥14.86 billion di Jepun. Ia merupakan filem anime berperolehan keempat tertinggi sepanjang masa. Filem ini membuat penampilan sulungnya di tangga pertama kutipan panggung Jepun, dan memperoleh 1.88 bilion yen ($13.49 juta) daripada tayangan IMAX awal dan dalam tiga hari pertama tayangannya. Ia melampaui *Gadis Cuaca* untuk menjadi filem Shinkai terbesar dalam tiga hari pembukaannya. Di Jepun, filem ini merupakan filem berperolehan keempat tertinggi tahun 2022, filem anime berperolehan kesembilan tertinggi sepanjang masa, dan filem berperolehan ke-15 tertinggi keseluruhan sepanjang masa.

Di China, pengarah Shinkai menyertai aktiviti-aktiviti pemasaran di Beijing dan Shanghai dari 16 hingga 20 Mac, menjadi pengarah filem asing pertama untuk melancong ke tanah besar China untuk promosi filem sejak kemunculan COVID-19, sekali gus menggalakkan kepopularan *Suzume* di China. Filem ini memperoleh juta dalam sepuluh hari pertama tayangannya di China, melebihi kutipan panggung *Your Name* untuk menjadi filem Jepun berperolehan tertinggi yang ditayangkan di negara tersebut. , *Suzume* memperoleh juta di China. *Suzume* akhirnya memperoleh  di China, melebihi kutipan panggung tempatannya di Jepun dan menjadikan China kawasan berperolehan tertinggi di dunia.

Di Korea Selatan, *Suzume* merupakan filem berperolehan tertinggi selama 35 hari berturut-turut selepas penayangannya, menetapkan rekod kedua tertinggi selepas *[[Avatar (filem 2009)|Avatar]]* (2009). , filem tersebut memperoleh juta dan telah menarik sejumlah lebih 4.48 juta penonton, melebihi *[[The First Slam Dunk]]* (2022) untuk menjadi filem Jepun berperolehan tertinggi dan paling banyak ditonton yang ditayangkan di negara tersebut.

Di Amerika Syarikat, filem ini telah ditayangkan bersama *[[Renfield (filem)|Renfield]]*, *[[The Pope's Exorcist]]*, *[[Mafia Mamma]]* dan *[[Sweetwater (filem 2023)|Sweetwater]]*, dan diunjurkan untuk memperoleh juta daripada 2,170 panggung pada hujung minggu pembukaannya. Ia menjana juta pada hari pertama tayangannya, dan juga  daripada tayangan pratontonnya pada hari khamis. Filem ini kemudiannya memperoleh juta pada hujung minggu pembukaannya, dan berada di kedudukan ketujuh kutipan panggung di belakang *[[Dungeons & Dragons: Honor Among Thieves]]*.

### Penerimaan kritis
Di laman sesawang agregator ulasan Rotten Tomatoes, 96% daripada 127 ulasan kritis filem ini adalah positif, dengan rating purata 7.9/10. Sepersetujuan pendapat laman itu nyatakan: "*Suzume* menampakkan Makoto Shinkai gagal melepasi batas yang ditetapkan oleh filem-filem sebelumnya - tetapi apabila hasil filem ini mempunyai visual yang mendebarkan dan memberi impak yang besar dari segi emosi, sukar untuk orang ramai mencari sebarang kesilapannya. Di Metacritic, filem ini menerima rating purata 77 daripada 100 berdasarkan 27 ulasan kritis, menunjukkan filem ini "secara umumnya menerima ulasan positif". Penonton yang dipilih oleh PostTrak memberikan filem ini skor positif 89%, dengan 72% daripada kalangan penonton itu berkata bahawa mereka akan mengesyorkan filem ini kepada orang ramai.

Di laman ulasan Jepun Filmarks, *Suzume* menerima rating purata 4,00/5 berdasarkan 6,585 ulasan pengguna, dan berada di tempat kedua pemeringkatan kepuasan penonton hari pertamanya. Matt Schley dari *[[The Japan Times]]* memberikan rating 4 daripada 5 bintang untuk filem ini, dan mengelarnya sebagai "karya yang paling memuaskan pengarah filem ini." Beliau memuji karya seni dan animasi filem ini, dan walaupun beliau menyifatkan sesetengah daripada dialog filem ini sebagai "Klise atau memalukan", beliau merasa bahawa filem ini "lebih matang" berbanding filem-filem Shinkai sebelumnya. Schley juga mendapati kemuncak filem ini "agak mengganggu pemikiran" dan mengatakan bahawa hal ini mungkin akan dipertikaikan sesama penonton jika Shinkai benar-benar "beruntung". Richard Eisenbeis yang mengulas untuk *[[Anime News Network]]* menggredkan filem ini dengan kelas A. Beliau turut memuji cerita, watak, animasi, dan muziknya, tetapi mendapati struktur plotnya mirip *Your Name* dan *Gadis Cuaca* sehingga membuat filem ini "lebih mudah diramal." Einsenbeis juga mengkritik penampilan makhluk yang ditemui Suzume di Tokyo yang digambarkannya sebagai "kesan janaan komputer murahan yang ditempatkan ke atas animasi yang bermutu dan tidak dipadukan dengan baik." Gautam Sunder dari The Hindu memuji Shinkai atas penguasaan suasana berbeza, pembikinan watak, humor dan rujukan filem animasi lama dalam filem tersebut, tetapi mengaku bahawa ia tidak boleh menandingi keindahan ketara *The Garden of Words* atau rentak dramatik *Your Name*.

## Rujukan

## Pautan luar
* 
*
* 
*